open-index/open-wikipedia-markdown huggingface dataset:
Karl Weierstraß

**Karl Theodor Wilhelm Weierstraß** (1 de octobre 1815 in Ostenfelde - 19 de februario 1897 in Berlin) esseva un mathematico german. Su obra es particularmente in le fundamento logic del mathematic branca analyse. Famose es le *[[theorema]] de [[Bernard Bolzano|Bolzano]]-Weierstraß*.
Tcl

**Tcl** (abbreviation de anglese *Tool command language*, pronunciation anglese *tickle*) es un linguage de programmation de script.

Tcl esseva disveloppate originalmente desde 1988 per John Ousterhout al University of California, Berkeley como un linguage de macros pro un systema de CAD.

In Tcl cata instruction es un commando, mesmo constructos como assignation de variabiles e definition de proceduras. Illo pote esser incastrate in un application de C.

Le combination popular de Tcl e le extension Tk es nominate Tcl/Tk.

## Exemplo

Le programma "Hello World" scribite in Tcl:

 puts "Hello, World!"
Carl Gustav Jakob Jacobi

**Carl Gustav Jacob Jacobi**, propriemente *Jacques Simon* (10 de decembre 1804 in Potsdam - 18 de februario 1851 in Berlin) esseva un mathematico german. Jacobi esseva le prime mathematico judee qui esseva un professor appunctate a un universitate in Germania.
Pavel Urysohn

**Pavel Samuilovitch Urysohn** (; 3 de februario 1898 in Odessa, Imperio Russe [hodie in Ukraina]&nbsp;– 17 de augusto 1924 in Batz-sur-Mer, Loire-Atlantique, Francia) esseva un mathematico sovietic. Su *Lemma de Urysohn* es un theorema fundamental del topologia.
Hans Julius Zassenhaus

**Hans Julius Zassenhaus** (28 de maio 1912 in Koblenz - 21 de novembre 1991 in Columbus, Ohio) esseva un mathematico german. Illo es famose a causa de su obra pro le mathematic branca algebra e como un pioneor de mathematica symbolic. Il ha duo lemmas portante su nomine.

## Lemma de Zassenhaus o Lemma de papilion
Sia A^\ast, A, B^\ast, B subgruppos de un gruppo G con A^\ast\triangleleft A e B^\ast\triangleleft B. Tunc vale
# A^\ast \cdot (A\cap B^\ast)\;\triangleleft\; A^\ast \cdot (A\cap B),
# B^\ast \cdot (A^\ast\cap B)\;\triangleleft\; B^\ast \cdot (A\cap B),
# (A^\ast \cdot (A\cap B))/(A^\ast \cdot (A \cap B^\ast)) \; \cong \; (B^\ast \cdot (A\cap B))/(B^\ast \cdot (A^\ast \cap B)).

## Lemma de Zassenhaus
Illo es le specialisation del Lemma de Margulis pro le gruppo linear general de matrices.
Felix Klein

**Felix Christian Klein** (25 de april 1849 in Düsseldorf - 22 de junio 1925 in Göttingen) esseva un mathematico e educator german. Le gruppo de Klein porta su nomine. In 1872, su *Programma de [[Erlangen]]* classificante geometrias per medio de gruppos symmetric esseva revolutionari.
Ernst Zermelo

**Ernst Friedrich Ferdinand Zermelo** [] (27 de julio 1871 in Berlin - 21 de maio 1953 in Freiburg im Breisgau) esseva un mathematico german.

Le **[[Theoria de insimules]] de Zermelo-Fraenkel** es un axiomatic theoria de insimules nominate secundo ille e Abraham Adolf Fraenkel - abbreviate con **ZF**. Illo es le base de quasi omne brancas de mathematica. Si le ZF es supplementate del **Axioma de election** (in anglese *Axiom of choice*), le abbreviatura es **ZFC**.
Weisweiler

**Weisweiler** es un quartiero oriental del citate Eschweiler in le region urban de Aquisgrano in Rhenania del Nord-Westfalia in Germania. Le fluvio Inde passa per Weisweiler. Un marca distinctive de illo quartiero es un central electric de lignite. In 1972, Weisweiler deveniva un quartiero de Eschweiler. Usque 1972, illo pertineva al districto de Düren.

## Aspectos

HausPalant01.jpg|Castello *Haus Palant*
Ew-weisweilerburg.jpg|Castello *Burg Weisweiler*
Burg Weisweiler, Soldatenfriedhof im Bereich der Burg.jpg|Le cemeterio militar in le castello
Weisweiler Kirche.jpg|Ecclesia catholic
Auferstehungskirche Weisweiler.jpg|Ecclesia evangelic
Jüdischer Friedhof Weisweiler 02.JPG|Le cemeterio judee
Ew-frankenplatz.jpg|Placia *Frankenplatz*
Zugkreuzung Euregiobahn Weisweiler.JPG|Le station *Eschweiler-Weisweiler*
Ew-weisweiler1.jpg|Casa con petra blau
Eschweiler, Weisweiler, Inde, Brücke Hauptstraße.jpg|Le fluvio Inde
Eschweiler, Weisweiler, Festhalle am Berliner Ring.jpg|Le sala de festas
Ew-elektrowerk.jpg|Le fabrica de aciero
Niels Henrik Abel

**Niels Henrik Abel** (5 de augusto 1802 sur le insula Finnøy, Ryfylke, Norvega&nbsp;– 6 de april 1829 in Froland, Aust-Agder, Norvega) esseva un mathematico norvegian. Ille judicava e solveva problemas con le quales alteres habeva luctate durante centos de annos, faceva nove discopertas e formulava questiones que hodie es central in le mathematica moderne.

Le gruppos abelian porta su nomine. In 1824, ille publicava su obra re le insolubilitate de equationes del quinte grado. In 1825, ille viveva in Berlin, un anno plus tarde in Paris. Le causa de su morte prematur – in le etate de solmente 26 annos – esseva un tuberculosis de pulmones.

In Norvega, Niels Henrik Abel es considerate le mathematico le plus excellente de omne tempores. Pro marcar su 200esime anniversario, le parlamento norvegian, Stortinget, establiva in 2002 le Premio Abel.
Mineral crude

Un **mineral crude** es un mineral o petra que contine metallos extrahibile como ferro, cupro, plumbo, manganese o auro. Altere exemplos de minerales crude es uraninite (uranium) e sphalerite (zinc).
Fellatio

**Fellatio** es sexo oral con contacto inter le bucca e le penis, in particular le acto de suger le penis.

## Vide etiam
* Irrumation
* Anilingus
* Cunnilingus
* Sexo
Cormoran Strike (personage)

**Cormoran Strike** es un personage, le detective private qui es le protagonista del serie ''Cormoran Strike'' per "Robert Galbraith" (J. K. Rowling). Ille es un ex-agente del policia militari britannic qui ha retirate del armea post perder le pede e le parte basse del gamba al latere derecte. Nunc ille usa un gamba prosthetic e solve crimines mysteriose con le adjuta de su assistente, Robin Ellacott.

Le filio illegitime (e alienate) del musico Johnny Rokeby, un rockstar famosissime e notoriose, Strike vive in London (in su officio in le prime libro e depost in un parve appartamento super lo in le mesme edificio). Su bar favorite es le Tottenham Pub in Oxford Street.

Al principio del prime romance in le serie, *[[The Cuckoo's Calling]]*, Strike ha problemas financiari e personal: ille ha debitas, il pare que su firma de investigation (que ha al momento un sol cliente) va faller tosto, e su prime apparentia in le libro es in le hora quando ille e su innamorata ha finite lor affinitate, lassante Strike non solmente sin amor ma alsi sin un residentia, necessitante que ille vive in su officio pro le resto del romance.

Ma immediatemente post le departura de su innamorata, un nove (e multo intelligente e capabile) secretario temporari - Robin Ellacott, de facto - arriva al officio. Alcun minutas depost un nove cliente arriva con un caso que al fin del libro Strike ha solvite con le adjuta de Ellacott, ganiante bastante attention que ille ha multe clientes al principio del secunde romance, *[[The Silkworm]]*.
Elemento inverse

In mathematica, plus precisemente in algebra e theoria de gruppos, le **elemento inverse** o **inverso** de un elemento es le elemento que da le elemento neutre como resultato de un operation. Per exemplo, 5 + (-5) = 0 significa que -5 e le inverso de 5 e, al mesme tempore, que 5 e le inverso de -5. In caso de un multiplication, per exemplo 2 e \tfrac12 es inversos mutualmente, proque 2 \cdot \tfrac12 = 1.

## Definition
Sia A un  insimul con un operation binari \ast e un elemento neutre e, e sia a, b \in A.

* a es **invertibile a sinistra** si e solmente si \exists b \in A \;\; b \ast a = e; in iste caso, b es le **elemento inverse a sinistra**.

* a es **invertibile a dextre** si e solmente si \exists b \in A \;\; a \ast b = e; in iste caso, b es le **elemento inverse a dextra**.

* a es **invertibile** o **ambilateremente invertibile** o **invertibile de ambe lateres** si e solmente si \exists b \in A \;\; a \ast b = e = b \ast a; in iste caso, b es le **elemento inverse**.

Si le operation es un addition, le inverso de a es sovente scribite como -a, e si illo es un multiplication, le inverso de a es sovente scribite como a^{-1}.

## Altere maniera de scriber
In le litteratura mathematic in anglese o germano, usate es *L-* pro *a sinistre* e *R-* pro *a dextre* secundo le parolas *left* e *links*, e *right* e *rechts* respectivemente. In iste caso, le terminos esserea *L-inverse* e *R-inverse*.

## Lege algebric
Le lege correspondente pro structuras algebric es le **existentia de un elemento inverse**, per exemplo in gruppos.

## Involution
Sub certe conditiones, le operation {}^{-1} es un involution, proque \big(a^{-1}\big)^{-1}=a.

## Vide etiam
* Tabella de leges algebric
Theoria de gruppos

In mathematica, plus precisemente in algebra abstracte, le **theoria de gruppos** explora le proprietates de gruppos, un structura algebric multiplissimemente applicabile. Iste theoria es un vinculo inter algebra e geometria. Pioneros es Niels Henrik Abel e Évariste Galois sur le flanco del algebra, e Felix Klein e Sophus Lie sur le flanco del geometria.

Aspectos importante es le classification del gruppos, subgruppos, subgruppos normal e classes lateral (coclasses).

## Vide etiam
* Tabella de parve gruppos
* Tabella de leges algebric
Sedenion

Le **sedeniones** (con le symbolo \mathbb S) es numeros hypercomplexe e 16-dimensional originante del octoniones. Un sedenion es un combination linear del unitates e_{i} con i = 0, \ldots , 15 e e_0 = 1: s=\sum_{i=0}^{15} x_i e_i = x_0+x_1e_1+x_2e_2+x_3e_3+x_4e_4+x_5e_5+x_6e_6+x_7e_7+x_8e_8+x_9e_9+x_{10} e_{10}+x_{11} e_{11} +x_{12} e_{12}+x_{13} e_{13} + x_{14} e_{14} + x_{15} e_{15}

## Proprietates
Le multiplication non es commutative ni alternative ni associative, ma illo es flexibile, ha divisores de zero, e le associativitate de potentia es complite.
Flexibilitate (algebra)

**Flexibilitate** es un lege in algebra.

Un operation binari de un magma (M; \ast) es **flexibile** si e solmente si
\forall a, b \in M \;\; a \ast ( b \ast a) = (a \ast b) \ast a.

Le lege de flexibilitate es deducibile del leges de commutativitate o associativitate:
* a \ast (b \ast a) = a \ast (a  \ast b) = (a \ast b) \ast a  a causa del commutativitate duo vices.
*Si on fixa  c := a , le flexibilitate se deduce del associativitate.

## Altere nomines
In vice de *flexibilitate*, se trova alsi *elasticitate* o *mesoalternativitate* (secundo le *[[Alternativitate (algebra)|alternativitate]]*).

## Vide etiam
* Tabella de leges algebric
Alternativitate (algebra)

**Alternativitate** es un lege in algebra.

Un operation binari de un magma (M; \ast) es

***alternative a sinistra** si e solmente si
\forall a, b \in M \;\; a \ast ( a \ast b) = (a \ast a) \ast b.

***alternative a dextra** si e solmente si
\forall a, b \in M \;\; a \ast ( b \ast b) = (a \ast b) \ast b.

***alternative** si e solmente si illo es e alternative a sinistra e alternative a dextra.

## Altere maniera de scriber
In le litteratura mathematic in anglese o germano, usate es *L-* pro *a sinistra* e *R-* pro *a dextra* secundo le parolas *left* e *links*, e *right* e *rechts* respectivemente. In iste caso, le terminos esserea *L-alternative* e *R-alternative*.

## Ligamines externe
* groupprops.subwiki.org/wiki/Left_alternative_magma
* groupprops.subwiki.org/wiki/Right-alternative_magma

## Vide etiam
* Tabella de leges algebric
Lege (mathematica)

In mathematica e specialmente in algebra, un **lege** es le redaction de un proprietate de un operation mathematic. Leges es usate pro definir structuras algebric.

* Pro definir un semigruppo in caso de un operation binari, suffice un sol lege, a saper le *lege de associativitate*.
* Pro definir un monoide in caso de un operation binari, suffice le duo *lege de associativitate* e *lege del existentia de un [[elemento neutre]]*.
* Pro definir un gruppo in caso de un operation binari, suffice le tres *lege de associativitate*, *lege del existentia de un elemento neutre*, e *lege del existentia de un [[elemento inverse]]*.

Sovente on usa *lege* e *[[axioma]]* synonymemente, ma durante que un axioma es considerate como ver sin necessitar provas, un lege es un proprietate que pote esser provate pro un certe structura.

## Vide etiam
* Tabella de leges algebric
Lege (disambiguation)

Un **lege** pote esser un

* lege algebric
* lege divin
* lege juridic
* lege natural
* lege scientific
* o omne del tres leges del robotica de Asimov
Commutativitate

**Commutativitate** es un lege in algebra.

Un operation binari de un magma (M; \ast) es **commutative** si e solmente si
\forall a, b \in M \;\; a \ast b = b \ast a.

Iste lege reflecte le proprietate de un operation, si mathematic si quotidian, de non dar altere resultato in caso de inverter o commutar. Exemplos:
* Le addition de numeros natural: Sia duo plattas con bananas sur un tabula. Si on prende le 8 bananas in le platto sinistre e post isto adde le 3 bananas del altere platto, isto da le mesme resultato que adde inversemente: 8 + 3 = 3 + 8 = 11.
* Le multiplication de numeros rational:  \tfrac49 \cdot \tfrac32 = \tfrac32 \cdot \tfrac49 = \tfrac23.
* Le subtraction de numeros integre non es commutative; contraexemplo: 1 - 9 = -8 \neq 8 = 9 - 1.
* Le potentiation de numeros real non es commutative; contraexemplo: 2^3 = 8 \neq 9 = 3^2.

## Gruppos
Si un gruppo es commutative, on lo nomina un **[[gruppo abelian]]** in honor del mathematico norvegian Abel.

## Vide etiam
* Tabella de leges algebric
Cormoran Strike

* **[[Cormoran Strike (serie)|''Cormoran Strike'' (serie)]]**, un serie de romances detective scripte per "Robert Galbraith" (J. K. Rowling)

* **[[Cormoran Strike (personage)]]**, le detective qui es le protagonista del serie
Cormoran Strike (serie)

***Cormoran Strike*** es un serie de romances detective, publicate sub le nomine de Robert Galbraith (un pseudonymo del scriptor J. K. Rowling). Le protagonista del serie es le detective private Cormoran Strike, qui solve crimines mysteriose con le adjuta de su assistente, Robin Ellacott.

**Libros in le serie**:

* *[[The Cuckoo's Calling]]* (2013)

* *[[The Silkworm]]* (2014)

* *[[Career of Evil]]* (2015)

* *[[Lethal White]]* (2018)

* *[[Troubled Blood]]* (2020)
Magma unipotente

In algebra, un **magma unipotente** es un magma (M; \ast) tal que x \ast x = y \ast y pro omne x, y \in M.

Definitiones alternative es que un magma unipotente es un magma con un elemento mesoneutre, o que un magma unipotente es un magma con un sol elemento idempotente.

## Vide etiam
* Magma zeropotente
* Tabella de leges algebric

## Litteratura
* Ilse, D., Lehmann, I., Schulz, W. (1984): *Gruppoide und Funktionalgleichungen*. MfL 20. Berlin: Deutscher Verlag der Wissenschaften: p. 67

## Ligamines externe
* groupprops.subwiki.org/wiki/Unipotent_magma
Unipotentia

In mathematica, **unipotentia** pote se referer a un
* elemento unipotente
* magma unipotente
* matrice unipotente
Associativitate

**Associativitate** es un lege in algebra.

Un operation binari de un magma (M; \ast) es **associative** si e solmente si
\forall a, b, c \in M \;\; (a \ast b) \ast c = a \ast (b \ast c).

## Exemplos
* Le addition de numeros natural: (2 + 7) + 4 = 9 + 4 = 13 = 2 + 11 = 2 + (7 + 4).
* Le multiplication de numeros rational:  (\tfrac12 \cdot \tfrac49) \cdot \tfrac32 = \tfrac13 = \tfrac12 \cdot (\tfrac49 \cdot \tfrac32).
* Le subtraction de numeros integre non es associative; contraexemplo: 3 - (6 - 1) = 3 - 5 = -2 \neq -4 = -3 - 1 = (3 - 6) - 1.

## Semigruppo
Si un magma es associative, illo se nomina un **[[semigruppo]]**.

## Idemassociativitate
Plus debile que le associativitate es le **idemassociativitate**: \forall a \in M \;\; (a \ast a) \ast a = a \ast (a \ast a). 

## Vide etiam
* Tabella de leges algebric
Fantastic Beasts: The Crimes of Grindelwald

***Fantastic Beasts: The Crimes of Grindelwald*** (*Bestias Phantastic: Le Crimines de Grindelwald)* es un film de 2018, le sequel al film ''Bestias Phantastic e Ubi Trovar Los'' e le secunde in le serie *[[Fantastic Beasts]]*. Le director esseva David Yates; le scenario esseva scribite per J. K. Rowling e es basate in le mesme mundo magic que illa ha create in su serie *[[Harry Potter (serie)|Harry Potter]]*.

Le intriga del film continua in Paris in 1927 le eventos que comenciava in New York City in 1926 in le prime film del serie, con le mesme personages principal Newt Scamander, Tina Goldstein, Jacob Kowalski, e Queenie Goldstein) e le mesme antagonista, Gellert Grindelwald. Albus Dumbledore, qui esseva mentionate ma non vidite in le prime volume del serie, appare in iste film.
Fantastic Beasts

**Bestias Phantastic** es un serie de filmes scripte per J. K. Rowling, cuje eventos occurre in le mesme mundo magic de su serie Harry Potter, ma in le annos 1920. Le prime film era producite in 2016 e le secunde in 2018; altere filmes son planate.

**Filmes in le serie**

* *[[Fantastic Beasts and Where to Find Them (film)|Fantastic Beasts and Where to Find Them]]* (2016)

*  ''Fantastic Beasts: The Crimes of Grindelwald (2018)
Barnard College

**Barnard College** ("Collegio Barnard") es un collegio statounitese pro feminas fundate in 1889, un parte de Columbia University in Manhattan, New York City.https://barnard.edu/
Wilson College (Pennsylvania)

**Wilson College**, fundate in 1869, es un collegio in Chambersburg, Pennsylvania, SUA. Originalmente illo era un collegio pro feminas, ma desde 2014 illo es co-educational.
Evanna Lynch

**Evanna Lynch** (Termonfeckin, Contato Louth, Republica de Irlanda le &nbsp;– ) es un actrice irlandese e activista vegan, plus ben cognoscite pro jocar le parte de Luna Lovegood in le ultime quatro del octo films in le serie ''Harry Potter''.
Cunnilingus

**Cunnilingus** es un acto de sexo oral realisate per un persona in le vulva o vagina de un altere persona. Le clitoris es le parte le plus sensibile sexualmente del genitalia feminin humano, e su stimulation pote resultar in que un femina se excita sexualmente o attinge un orgasmo.

Le cunnilingus pote esser sexualmente excitante pro le participantias e pote esser realisate per un partenario sexual como joco previe pro incitar le excitamento sexual ante altere activitates sexual (como coito vaginal o anal) o como un acto erotic e intimate per se. Le cunnilingus pote esser un risco pro contraher infectiones de transmission sexual (ITS), ma le risco de transmission pro sexo oral, particularmente transmission de HIV, es significativemente minus que pro sexo vaginal o anal.

Le sexo oral es frequentemente considerate tabu, ma le majoritate de paises non ha lege que prohibe le practica. Generalmente, le copulas heterosexual non considera que le cunnilingus affecta le virginitate de ulle del duo companiones, ben que le copulas lesbian considera comunmente illo un forma de perdita de virginitate. Le personas anque pote haber sentimentos negative o inhibitions sexual sur dar o reciper cunnilingus o pote refusar a participar in illo.

## Vide etiam
* Fellatio
* Sexo
Coblenz

**Coblenz** (ab latino: *Cōnfluentēs*) es un citate-districto de Rhenania-Palatinato in le west de Germania e es situate presso le confluentia del Mosella e del Rheno. Illo ha circa 114.000 habitantes. Le nomine del citate descende de ille confluentia. De 1947 usque 1950, Coblenz esseva le citate capital de Rhenania-Palatinato.
Catherine B. Krause

**Catherine B. Krause** es un scriptrice cuje poesia in interlingua era publicate in *[[Panorama in Interlingua]]* e le *[[Almanac de Interlingua]]*.

Su sito describe la como "ashkenazi, queer, transgenere, e dishabile" e nota que omne su poesia original in interlingua es liberate al dominio public per le licentia CC0, como son omne su traductiones de obras in le dominio public.https://catherinebkrause.com/ia/catherine-b-krause-interlingua/

## Ligamines externe

* Su pagina de poesia in interlingua
* Su conto de Mastodon (principalmente in anglese)
Limerick

* Limerick, un contato in Irlanda

* Limerick, un citate in le contato de Limerick

* Limerick, un genere de verso breve comic in anglese
Limerick (verso)

Un **limerick** (probabilemente appellate pro le citate o le contato de Limerick, Irlanda) es un genere de poema breve e comic in anglese, un verso de cinque lineas anapestic cuje patrono de rimas es A,A,B,B,A e ubi le prime, secunde, e quinte lineas son in trimetro anapestic, dum le secunde e tertie son in dimetro anapestic; ergo le patrono de stresso syllabic in general es:

.._    .._    .._  
.._    .._    .._  
.._    .._   
.._    .._   
.._    .._    .._  

(con, possibilemente, variationes minor del prosodia exacte).
Limerick (citate)

**Limerick** es un citate in le contato eponyme de Limerick in le sud de Irlanda, al ripa sud del estuario del Fluvio Shannon.

Secundo le censo irlandese de 2016 le citate habeva un population de 94.192, un poc minus de un medie parte del population del contato, que esseva 194.899https://www.citypopulation.de/php/ireland.php?adm2id=LK.
Limerick (contato)

**Limerick** es un contato in le provincia de Munster in le sud de Irlanda. Le burgo principal es le citate eponyme de Limerick. Al nord, le estuario del Fluvio Shannon forma le major parte del frontiera del contato.

Secundo le censo irlandese de 2016 le contato habeva un population de 194.899https://www.citypopulation.de/php/ireland.php?adm2id=LK.
Ovo de pascha

Un **ovo de pascha** es un ovo rostite, usate como un del alimentos symbolic in le platto del seder durante le festa judee de pascha.'''
Ovo de pascha christian

Un **ovo de pascha christian** es un ovo bullite decorate in un color o patrono de colores pro celebrar pascha christian. Dispare a un ovo de pascha judee, que es un objecto symbolic del ritual del seder, le ovo de pascha christian es solmente un tradition cultural e non ha necun significantia religiose.
Ovo (biologia)

**Ovo** (biologia)

Que sape le diverse *Wiktionarios*?: (pt: óvulo) (es: óvulo) (it: ovulo) (fr: ovule) (en: egg) (de: Ei) (de: Eizelle)

### Ovo de homines

:de homines; Que sape le *Wikipedia …*?: 

(pt),  (es), (it), (fr), (en), (de)

### Ovo de amniotas

:de aves, amniota; Que sape le *es-Wikipedia*?: (es: amniota)

#### Ovo de gallina

:gallina; Que sape le *es-Wikipedia*?: (es)

### Ovo de pisces

:de pisces; Que sape le *es-Wikipedia*?: (es) (es) 

Section sin revelantia delite.
Rastafari

**Rastafari** es un religion abrahamic que disveloppava in Jamaica in le 1930s, sequente le coronation de Haile Selassie como le imperator de Ethiopia in 1930. Le adherentes vide le como le secunde adventimento de Jesus, qui in christianitate es considerate Deo le filio.

Membros de Rastafari son appellate Rastafarai, Rasta, Rastafarian, o simplemente Ras. Si illes vole, illes pote se appella Natty Dread o simplemente Natty. Personas rastafari alsi pote ser cognoscite per titulos ecclesiastic official, como Senior (jamaican: *Elda*, del anglese *Elder*) o Sacerdote Alte. Al vices personas refere a lo como "Rastafarianismo", ma iste termino es considerate offensive per multe rastafarianos qui critica le "ismo schismo" (que illes vide como typic del cultura de "Babylon", i.e. del mundo secular e corrupte), e consequentemente rejecta le etiquetta "ismo" pro describer se.
Induction mathematic

Le **induction mathematic** es un specie de prova mathematic specialmente pro numeros natural. Illo consiste del duo partes **base de induction** e **passo inductive**.

Le prova que es ver le proposition \alpha(n) pro omne n \geq n_0 alora consiste
# del *base* que in prime loco es ver \alpha(n_0), e
# del *passo* que le proposition \alpha(n+1) es deducite del proposition \alpha(n) pro omne n \geq n_0.

Sovente iste n_0 es 0, 1, o 2. Le proposition \alpha(n) del induction es le **hypothese inductive**.

In altere parolas, le passo provide que le proposition es ver pro le numero sequente de un qualcunque numero, durante que le base provide que il ha un initio. Si le passo es provate, ma un base non pote esser trovate, tunc il non ha un initio e le proposition alora non es provate. Un bon imagine es un fila de dominos: Si un pecia cade, alsi le sequente cade. Si al minus uno de illos cade, alsi omnes sequente cade.
Urartu

**Urartu** esseva un regno antique situate in le plateau armenie. Formate in le seculo 9 aEC, illo habeva un potentia grande in le region in le seculo 8 aEC capabile de resistir le armea assyrie. Urartu dispareva in le seculo 6 aEC in conditiones mal cognoscite.

## Vide etiam

* Regno de Armenia (antiquitate)
* Regno Armenie de Cilicia
Volodymyr Zelensky

**Volodymyr Oleksandrovytch Zelensky** (; Krivyi Rih, Ukraina, le 25 de januario 1978&nbsp;– ) es un ex-actor e politico de Ukraina, presidente del republica desde le 7 de junio 2019. Prime presidente judee del pais, Zelensky esseva eligite como candidato del partito Servitor del Populo sin previe experientia in politica. Ille esseva un actor famose pro su rolo de persona sin experientia in politica, qui deveni presidente de Ukraina in le teleserie de satira politic *[[Servitor del Populo (serie)|Servitor del Populo]]* (2015-2019).

## Carriera politic

* 2018 Volodymyr Zelensky ha annunciate su candidatura pro esser le presidente de Ukraina le 31 de decembre 2018.

* 2019 In martio de 2019 Zelensky ha essite un fundator del partito politic Servitor del Populo.

* 2019 In le prime parte del electiones presidential Zelensky ha finite prime con 30.24%. Zelensky ha ganiate le secunde parte le 21 de april 2019 del electiones presidential con 73.22% contra Petro Poroshenko qui ha recipite solmente 24.44%.

## Vita personal e professional
Volodymyr Zelensky studiava jurisprudentia in Krivyi Rih. Ille laborava como un actor e comico. Desde le anno 2015 ille jocava le rolo del ficticie presidente *Vasyl Petrovych Holoborodko* in le serie de television Sluga Naroda (Servitor del Populo).

Volodymyr Zelensky es maritate con Olena Zelenska e le par ha duo infantes.

## Referentias
Gandalf

* Gandalf (mythologia), un nano in mythologia scandinavian

* Gandalf (mago), un personage in le obra del scriptor J. R. R. Tolkien

* Gandalf Colles, un gruppo de colles in Titan
Gandalf (mythologia)

**Gandalf** (*Gandálfr*) es un *Dvergr* (nano mythologic nordic) in mythologia scandinavian, apparente e in le si-appellate "Lista del Nanos" infra le poema "Völuspá" del Edda Poetic,, e in le Edda Prosaic. Le nomine es derivate ab le parolas in scandinavian antique *gandr* (baston magic) e *álfr* (elf), ergo un spirito protective qui brandi un baston magic. 

Le nomine era also usate pro un rege nordic in le *[[Heimskringla]]*.

In su obra ficticie, J. R. R. Tolkien eventualmente appellava su mago Gandalf pro le Dvergr, ma al principio ille usava le nomine pro le chef del partita de annos (ultimemente a ser appellate Thorin Oakenshield).
Gandalf (mago)

**Gandalf** (alias: Gandalf le Mago, Gandalf le Gris, Gandalf le Blanc, *vide infra*) es un personage principal in le opera litterari phantastic de J. R. R. Tolkien, includente *[[Le Hobbit]]* e *[[Le Senior del Anellos]]* inter alie libros de su Legendario.

Le personage *Faramir* dice al protagonista Frodo Bursin que Gandalf declarava esser note per multe nomines, includente *Olórin*. In "Valaquenta", le secunde parte del libro *Le Silmarillion*, il es explicate que *Olórin* era "le plus sage" del *Maiar*, numines celeste create per le deo primordial *Eru* ante le creation del mundo material. Gandalf es dunque le incarnation terren de un *Maia*, inviate sur le Mediterra insimul ad alie *Maiar*, pro adjuvar le guerra contra le dictator *Sauron*, un *Maia* corrupte e malvage. Iste gruppo de *Maiar* incarnate in terra es cognoscite como magos, o in lingua quenya *Istari* (sing. *Istar*).

## Nomine
Ille es note al elfes de *Valinor* como ***Olórin*** (lingua quenya: *sonio, vision*), al elfes del Mediterra como ***Mithrandir*** (lingua sindarin: *le peregrino gris*), al nanos como ***Tharkûn*** (lingua nanic: *ille con baston*), e al homines como ***Gandalf*** (*le elfe mago*) al nord, ***Incánus*** (*le gris*) al sud, o ***Corvotempesta*** per alicun alies. In le historia del libros ille es nominate super toto como ***Gandalf le Gris***, post prendente le nomine de ***Gandalf le Blanc*** o de ***Cavallero Albe*** secundo le intrigos del fabula.

## Adaptation
In le varie adapationes cinematographic, le rolo de Gandalf es actuate per William Squire in un version animate de *Le Senior del Anellos* (1978), e successivemente per Ian McKellan in le duo trilogias dirigite per Peter Jackson: *Le Senior del Anellos* (2001, 2002, 2003) e *Le Hobbit (2012, 2013, 2014)*.

## Referentias
Gandalf Colles

Le **Gandalf Colles** es un formation geologic in le superficie de Titan.

Illos es appellate pro Gandalf, un personage del universo imaginari de Terra Medie, create per le scriptor J. R. R. Tolkien.

## Vide etiam
*Collis (astronomia)
*Bilbo Colles
Albert Lutuli

**Albert John Lutuli** o **Luthuli** (Bulawayo, nunc in Zimbabwe, le  – Stanger, Africa del Sud, le ) esseva un chef traditional Zulu qui esseva un activista pro derectos human e contra le politica racista official de apartheid in Africa del Sud, le presidente del Congresso National African, e un ganiator del Premio Nobel.

In 1961 il esseva annunciate que ille esseva le sol ganiator del Premio Nobel del Pace de 1960, un annuncio facite al mesme tempore como le del premio de 1961.

## Referentias
Valor absolute

In mathematica, le **valor absolute** o **modulo** de un numero real o de un numero complexe es su distantia al zero. In altere parolas, illo es le valor del numero sin considerar si le numero es positive o negative.

## Definition pro numeros real
Pro omne x \in \mathbb{R} es ver
 |x| :=
\begin{cases}
\ \;\;\; x &\mathrm{pro}\;\; x \ge 0\\
\ -x &\mathrm{pro}\;\; x 

## Definition pro numeros complexe
Pro omne x = a + b\mathrm{i} \in \mathbb{C} es ver
|x| := \sqrt{x \cdot \overline{x}} = \sqrt{(a + b\mathrm{i}) \cdot (a - b\mathrm{i})} = \sqrt{a^2 + b^2},
con \overline{x} le conjugate de x.
Modulo

Un **modulo** pote esser

* un vaso cave pro modular objectos

* in mathematica
** le residuo de un division
** un altere parola pro valor absolute
** le structura algebric modulo
Smaug

**Smaug** es un dracon que es un personage in le romance *[[Le Hobbit]]* per le autor britannic J.R.R. Tolkien.

In le anno 2770 del Tertie Epocha illo occideva multe nanos per destruer lor regno e capturar lor tresor. In 2941 TE, 171 annos depost, un partita de 13 nanos (ducite per Thorin Quercescuto, le granfilio de Thror, le rege subvertite per Smaug) e le hobbit Bilbo Baggins tentava recuperar le tresor; in le processo un piscator human appellate Bard occide Smaug con un grande sagitta.
Thorin Oakenshield

**Thorin Oakenshield** (ia: **Th<u>o</u>rin Quercesc<u>u</u>to**, nate in le anno 2770 TE morte in 2941 TE) es un nano de Terra Medie qui es un personage in le romance Le Hobbit per J.R.R. Tolkien. Ille es le granfilio del rege de nanos Thror cuje dominio, le Regno Sub le Monte (alsi appellate Erebor), era destruite per le dracon Smaug qui capturava le tresor del regno in le anno 2770, quando Thorin era un nano adolescente.

Postea, le jovene Thorin ha ganiate le nomine de Oakenshield (*oaken shield* in anglese significa "scuto de querco") in un batallia contra goblines in le qual, post le destruction de su scuto, ille ha prendite un grande branca de un querco e usava lo como un scuto.

Plus que un seculo e medie depost, in le anno 2941, instigate per le mago Gandalf, ille ha ducite un partita de 12 altere nanos e Bilbo Baggins (un hobbit) pro le reprisa del tresor. Pro adjutar les, Gandalf ha date a Thorin un un mappa que Gandalf ha recipite multe annos ante ab Thrain, le patre de Thorin e filio de Thror. Iste mappa includeva un entrantia secrete in le monte.

Post multe adventuras le partita veniva al monte. Smaug era occidite, le tresor recuperate, e le Regno Sub le Monte restorate, ma al precio del morte de multe individuos includente Thorin, qui ha morite in un battalia contra goblines.

In le serie de filmes adaptate ab le romance que era dirigite per Peter Jackson, le actor Richard Armitage jocava le parte de Thorin.

## Referentias
Richard Armitage

* Richard Armitage (actor), un actor britannic plus famose pro jocar le parte de Thorin Oakenshield in le serie de filmes *[[The Hobbit]]*

* Richard Armitage (politico), un politico statounitese plus famose pro resignar in disgratia ab le administration de George W. Bush pro su parte in le scandulo Plame
Ris

**Ris** es un alimento de base principalmente in Asia. Illo es granos del species *Oryza sativa* e, in Africa occidental, *Oryza glaberrima*, e pertine al poaceas. Ris cresce in regiones tropic in agros inundate.
Succo

**Succo** es un liquido, expressante fructos o vegetales, in prime loco como un biberage.

## Succos de fructo
Succos de fructo es per exemplo succo de malo, succo de orange, succo de ananas, succo de ceresia, etc..
## Succos de vegetale
Succos de vegetale es per exemplo succo de carota, succo de betarapa, succo de seleri, etc..

## Galeria

File: Apple juice.jpg|Succo de malo
Melle

**Melle** es un alimento producite per apes (mellific) pro lor proprie nutrition e anque utilisate per humanos. Le apes pro isto collige le nectare de flores o le mellata de insectos.
Butyro

**B<u>u</u>tyro** es un grassia comestibile e extendibile que es producite del crema de lacte o de substantias vegetal, per exemplo de arachides. In caso de crema de lacte, il se tracta le plus sovente de lacte vaccin.

## Galeria

File:Butter block.JPG|thumb|left|Un barretta de butyro industrial


## Vide etiam
* Butyrario
* Lacte de butyro
Hehlrath

**Hehlrath** es un quartiero in le nord-west del citate Eschweiler in le region urban de Aquisgrano in Rhenania del Nord-Westfalia. Illo ha circa 1.300 habitantes. Le prime mention documentate esseva in le anno 1219. In 1950, Hehlrath perdeva su parte oriental Velau. In Hehlrath nasceva Martin Schulz.
Martin Schulz

**Martin Schulz** (20 de decembre 1955 in Hehlrath) es un politico german.

De 1987 usque 1998 ille esseva le burgomaestro de Würselen. De 1994 usque 2017 ille esseva un membro del Parlamento Europee e su presidente de 2012 usque 2017. De 2017 usque 2018 ille esseva le presidente del partito socialdemocratic SPD de Germania. In iste function, ille se portava candidato pro cancellero in le election de Bundestag in 2017. In iste election, SPD attingeva solmente 20,5 %.
Kinzweiler

**Kinzweiler** es un quartiero e un loco de pelegrinage in le nord-west del citate Eschweiler in le region urban de Aquisgrano in Rhenania del Nord-Westfalia. Illo ha circa 1.800 habitantes e duo castellos: *Haus Kambach* e *Burg Kinzweiler*. Del 1 de januario 1858 usque le 31 de decembre 1971, Kinzweiler insimul con Hehlrath e Sankt Jöris esseva un proprie municipalitate.
Homomorphismo

Un **homomorphismo** f de un magma (M; \ast) a un magma (N; \diamond) es un function f : M \rightarrow N pro le qual es ver

\forall a, b \in M \;\; f(a \ast b) =  f(a) \, \diamond f(b).

M es **homomorphe** a N si e solmente si existe un homomorphismo de M a N.

## Vide etiam
* Isomorphismo
* Homeomorphismo
Forma sesquilinear

In algebra linear, un **forma sesquilinear** es un function f : V \times W \rightarrow F : (v,w) \mapsto f(v,w)= \langle v,w\rangle que adjunge duo vectores del spatios vectorial complexe V e W a un valor scalar del corpore F (sovente F = \mathbb{C}) tal que pro v,v_1,v_2\in V, w,w_1,w_2\in W, e \lambda\in\mathbb C es ver

*\langle v_1+v_2,w\rangle=\langle v_1,w\rangle+\langle v_2,w\rangle
*\langle \lambda v, w\rangle=\overline\lambda\; \langle v,w\rangle\quad\quad\quad\quad\quad\quad\quad\quad (*Semilinearitate in le prime argumento*)
*\langle v,w_1+w_2\rangle=\langle v,w_1\rangle+\langle v,w_2\rangle
*\langle v,\lambda w\rangle=\lambda\,\langle v,w\rangle\quad\quad\quad\quad\quad\quad\quad\quad (*Linearitate in le secunde argumento*).

In le corpore \mathbb{R} del numeros real, le forma sesquilinear concorda con le forma bilinear.
Isomorphismo

In mathematica, un **isomorphismo** inter duo structuras algebric es un homomorphismo inter iste structuras que es un bijection.

Duo structuras M e N es *isomorphe* si e solmente si inter illos existe un isomorphismo. In iste caso, on scribe M \simeq N o M \cong N.

## Vide etiam
* automorphismo
Richard Armitage (actor)

**Richard Crispin Armitage**, cognoscite professionalmente como **Richard Armitage**, (nascite le  in Huncote, Leicestershire, Anglaterra) es un actor anglese plus ben cognoscite pro jocar le parte de Thorin Oakenshield in le serie de tres films dirigite per Peter Jackson basate in le romance *[[Le Hobbit]]*.
Peter Jackson

Sir **Peter Robert Jackson** ( in Wellington, Nove Zelanda&nbsp;–&nbsp;) es un director cinematic neozelandese plus ben cognoscite pro duo series de films basate in le libros del scriptor J.R.R. Tolkien, le trilogias cinematic adaptate ab *[[Le Senior del Anellos]]* e *[[Le Hobbit]]*.
Haile Selassie

**Haile Selassie I** (Ge'ez: ቀዳማዊ ኃይለ ሥላሴ, qädamawi haylä səllasé, pronunciation in amharic: [ˈhaɪlɜ sɨˈlːase]; Ejersa Goro, Ethiopia le &nbsp;– Addis Abeba, Ethiopia le ), nascite **Tafari Makonnen Woldemikael**, esseva le regente de Ethiopia 1916–1930 e le imperator 1930–1974. Ille alsi serviva como le chef del Organisation del Unitate African &nbsp;–  e &nbsp;– . Ille esseva un membro del dynastia salomonic.

## Messia rastafarian
Hodie, Haile Selassie es adorate como Deo incarnate per sequitores del movimento Rastafari (cuje appellation veni del nomine pre-imperial de Haile Selassie, *Ras Tafaari Makonnen*, ubi *Ras* es un titulo significante *capite*, equivalente a *Duce*), que emergeva in Jamaica durante le annos 1930 sub le influentia del movimento *Pan Africanismo* de Marcus Garvey.
Hastenrath (Eschweiler)

**Hastenrath** es un quartiero in le sud-est del citate Eschweiler in le region urban de Aquisgrano in Rhenania del Nord-Westfalia. Illo ha circa 2.100 habitantes. Le historia de iste loco comenciava in le era del Roma antique.
Volkenrath (Eschweiler)

**Volkenrath** es un quartiero in le sud-est del citate Eschweiler in le region urban de Aquisgrano in Rhenania del Nord-Westfalia.

Presso de Volkenrath, le bosco *Im Korkus* (originarimente *Im Kakus*) presumibilemente esseva consecrate al deo roman Cacus, filio de Vulcanus. In iste bosco, jam ante le Romanos esseva exploitate mineral crude de ferro e plus tarde petra calcari.
Tertie Epocha (Terra Medie)

Le **Tertie epocha** del Terra Medie, etiam **Tertie etate** o **Tertie evo** (abbreviate TE), in le fiction de J.R.R. Tolkien, es un periodo de 3,021 annos inter le destruction del poter de Sauron al fin del Secunde Epocha e le 29 de septembre 3021, quando le hobbites Bilbo e Frodo Baggins ha partite de Terra Medie in un nave pro ir al terra le plus occidental, appellate Aman o le Terra Sin Morte, ubi necuno mori.

Le chronologia traditional in le Contea es le Computo del Contea (abbreviate CC), in le qual le anno 1601 TE es considerate le anno 1 CC. In iste chronologia le proxime anno, 1 del Quarte Epocha, non obstante illo es recognoscite in le Contea como le prime anno del Quarte Epocha, es jam considerate le anno 1422 CC in le chronologia CC.

## Referentias
A Houseful of Love

***A Houseful of Love*** ("*Un Domo Plen de Amor*") es un romance per Marjorie Housepian Dobkin, publicate in 1957 per Random House, que era un bestseller in le lista de bestselleres del *[[The New York Times|New York Times]]* e del *New York Herald Tribune*.

Le narrator es un personage, cuje nomine nunquam es date, qui conta le historia de su familia in le anno 1929. Illa es (como le autor mesme) le filia de immigrantes armenie in New York qui era refugiatos de persecution per le Imperio Ottoman, e como le patre del autor (Dr. Moses Housepian), le patre del narrator era le medico primari del communitate armenie in New York al tempore.

Le historia del familia in le anno 1929 in New York es contate in parallel con illo del familia in le Imperio Ottoman in le previe generation e con illo de Levon Dai, un cosino cuje historia (nonobstante que ille es absente in le action directe del romance) es frequentemente contate per le membros del familia. Levon Dai ha fugite del Imperio Turc (cuje governamento ha assassinate su patre), ha arrivate in le SUA in 1919, e tosto se establiva in le burgo statounitese de Council Bluffs, Iowa, ubi ille deveniva ric ma ubi ille era le sol armenio in le citate.

Un edition britannic era publicate per Victor Gollancz Ltd, e il habeva traductiones in germano (in un edition austriac con le titulo *Ein Haus voll Liebe*) e norvegiano (con le titulo *Et hus fullt av kjærlighet*). Reader's Digest ha publicate versiones abbreviate e in anglese e traducite a germano, a italiano, e a japonese.

## Referentias
Secunde Epocha (Terra Medie)

Le **Secunde epocha**, etiam **Secunde etate** o **Secunde evo** (abbreviate SE), in le fiction de J.R.R. Tolkien, es un periodo de 3,441 annos in le historia del Terra Medie inter le destruction del poter de Morgoth al fin del Prime Epocha e le destruction del poter de Sauron que marca le fin del Secunde Epocha e le principio del Tertie Epocha.

## Referentias
Bohl (Eschweiler)

**Bohl** es un quartiero inter le quartieros Bergrath e Volkenrath in le sud-est del citate Eschweiler in le region urban de Aquisgrano in Rhenania del Nord-Westfalia. In 1932, Bohl insimul con Hastenrath, Nothberg, Scherpenseel, e Volkenrath esseva incorporate per Eschweiler.
Robin Ellacott

**Robin Ellacott** es un personage in le serie de romances ''Cormoran Strike'', scripte per Robert Galbraith. Illa adjuta le detective private Cormoran Strike in solver crimines mysteriose.
The Cuckoo's Calling

***The Cuckoo's Calling*** (*Le Canto del Cucu*), per Robert Galbraith, es un romance detective, le prime in le serie ''Cormoran Strike''. In le libro le detective private Cormoran Strike, adjutate per su assistente Robin Ellacott, solve le caso del defenestration de un supermodello (Lula Landry, appellate "Cucu" per su amicos) de su appartamento in London, un morte que le policia decideva era un suicidio ma que Strike prova era un assassinato.

*The Cuckoo's Calling* era publicate in 2013 e su prime sequela, *[[The Silkworm]]*, in 2014.
Arlene Martel

**Arlene Martel** (nate Arline Greta Sax) le Bronx, New York City, New York, le  – Santa Monica, California, le ) esseva un actrice statounitese. Ben que illa jocava partes in dozenas de series de television, illa es plus ben cognoscite pro jocar T'Pring, le fidantiata de Senior Spock, in un sol episodio del serie original *[[Star Trek]]* in septembre de 1967. Illa esseva maritate tres vices e alsi habeva durante plure annos un affaire romantic con le actor famose James Dean.

Illa appareva in episodios de multe series de television popular, includente *[[Hogan's Heroes]]*, *[[The Monkees]]*, *[[I Dream of Jeannie]]*, *[[Gunsmoke]]*, e ''The Twilight Zone'.
Scriptor Sacerdotal

Le **Scriptor Sacerdotal** o **P** (un abbreviation pro le scriptor "del prestres") es le nomine date a un del quatro fontes scripte del Torah e a su autores, qui probabilemente era un schola de sacerdotes. P se concerne con punctos de lege e ritual sacerdotal. P es le fonte primari pro Levitico ma alsi include sectiones de Genesis, includente le principio usque Genesis 2:4b.

Le nomines del altere tres fontes del Torah e lor abbreviationes son:

* le Yahwista (J, del German "Jahweh") 

* le Elohista (E)

* le Deuteronomista (D)

## Referentias
Quarte Epocha (Terra Medie)

Le **Quarte Epocha** del Terra Medie, sive **Quarte Etate** o **Quarte Evo** (abbreviate QE), in le fiction de J.R.R. Tolkien, es le epocha que ha comenciate post le 29 de septembre del anno 3021 TE (un anno que in le Computo del Contea era le anno 1421 CC), e le fin del Tertie Evo, quando Frodo Baggins e su oncle Bilbo navigava in un nave ex Terra Medie. Le anno sequente es appellate 1 QE o 1422 CC.

In le mundo de Tolkien le Prime Epocha es un tempore mythologic, plen de deitates e de actos (como le creation del Sol e del Luna) que creava e formava le mundo; le Secunde es un etate de auro, ancian e legendari; le Tertie un era medieval e barbaric, declinate ab su predecessor ma que mesmo contene possibilitates de cosas maraviliose e magic; e le Quarte es nostre, le epocha que continuava pro multo seculos usque illo deveniva le mundo planate e mundan de hodie.

In le prologo del Senior del Anellos Tolkien face clar que le Terra Medie es nostre terra, que le action del romance occurreva in nostre passato, non in un altere mundo, e que le region del Contea era ubi hodie es Europa nord-occidental: "Ille dies, le Tertie Epocha del Mediterra, nunc son in le passato distante, e le forma de tote paises ha essite cambiate; ma le regiones ubi le hobbites viveva, era sin dubita le mesmes ubi illes adhuc tarda: le Nord-West del Vetule Mundo, al est del Mar."

## Referentias
Muon

Le **muon** (del littera grec *µ* que forma su symbollo **µ<sup>−</sup>**) es un particula subatomic de massa de 105,7 MeV/*c*2, de carga −1, e de spin ½. Illo es un membro del familia de particulas elementari cognoscite como fermiones. Como le electron illo es un lepton, ma de un generation e massa superior.
Hücheln (Eschweiler)

**Hücheln** es un quartiero in le est del citate Eschweiler in le region urban de Aquisgrano in Rhenania del Nord-Westfalia. Le historia de iste loco comenciava in le era Roman. Le 23 de augusto 1986 esseva trovate un localitate populate del seculos III usque I a. Chr.
Fermion

In le mechanica quantic, un **fermion** es un particula elementari que seque le statistica Fermi–Dirac. Le spin de un fermion es es un multiplo impare de ½. Fermiones include le quarkes e leptones que constitue le materia ordinari del universo, materia cuje neutrones e protones es baryones componite de tres quarkes.

Le fermiones que forma le materia es les del prime generation de materia: le quarkes up e down, le electron, e le neutrino del electron.

Le atomos es componite de duo typos differente de fermiones:
* nucleones facite de tres quarkes in duo combinationes differente, neutrones (1 quark up e 2 quarkes down) e protones (2 quarkes up e 1 quark down)
* electrones

Fermiones es ligate per bosones, particulas elementari del fortias cuje spin es un multiplo par de ½.
Boson

In le mechanica quantic, un **boson** es un particula que seque le statistica Bose–Einstein. Bosones es un del duo classes de particula elementari, le altere essente fermiones. Un boson ha un spin que es un multiple par de ½, i.e. un numero integre (como 0, 1, 2, etcetera). Le bosones es le particulas que porta fortias, e include gluones, gravitones, e le boson Higgs. 

## Referentias
Prime Epocha (Terra Medie)

Le **Prime epocha** del Terra Medie, etiam **Prime etate** o **Prime evo** (abbreviate PE), in le fiction de J. R. R. Tolkien, es le periodo de tempore inter le creation del mundo per Iluvatar e le destruction del poter de Morgoth que marca le principio del Secunde Epocha.

Le libro Le Silmarillion include contos del historia del Prime Epocha. In iste evo le elfes era create e comenciava a inventar le artes de civilisation, como le uso de metallo e del scriptura, con un alphabeto, le Tengwar, inventate per le elf Fëanor (qui alsi creava le Silmariles per qual le Silmarillion es appellate).

Post multissime annos e plure generationes de elfes, le Sol e Luna era create e le prime homines ha comenciate a viver; le Prime Epocha continuava durante multe generationes de homines usque su fin in le Grande Battalia contra Morgoth.

## Referentias
Riverside Park (Manhattan)

**Riverside Park** (que in anglese significa "parco al ripa del fluvio") es un parco in New York City que es situate in un parte del latere le plus west del insula de Manhattan, al ripa del Fluvio Hudson. Longe ma stricte, ille extende ~8 kilometros (5 millias) inter le stratas 59e e 155e e ha un area de plus que 133 hectares (330 acres). Le frontiera oriental del parco es le strata Riverside Drive

Sitos in le parco include un marina, le Boat Basin, e le Tumba de Grant (le plus grande mausoleo in America del Nord), que ha le restos de Ulysses Grant, le 18e presidente statounitese e antea le general supreme del armea del SUA in le Guerra Civil Statounitese, e de su sposa Julia; trans Riverside Drive del parco e  tumba es le ecclesia gothic Riverside Church.

## Ligamines externe

Riverside Park in le sito official del Departamento de Parcos de New York City

Le sito official del Riverside Park Conservancy 

## Referentias